**Komuna Velipoje**

Programi Buxhetor Afatmesëm 2013-2015



***Mesazh nga Kryetari i Komunës***

Në vijim të punës sonë të përbashkët për konsolidimin e mëtejshëm të arritjeve të Komunës Velipoje, ju paraqes projektin e buxhetit afatmesëm 2013-2015 dhe buxhetin vjetor për vitin 2013.

Buxhetimi me pjesëmarrje, është konsoliduar në vitet në vijim dhe pasuruar gjatë dy viteve të fundit me dëgjesat publike si dhe në kuadër të rritjes dhe përmirësimit të vazhdueshëm të informimit dhe komunikimit me publikun, jo vetëm të komunitetit vendas së kësaj komunë, por dhe më gjerë në nivel rajonal dhe kombëtar, komuna e Velipojës ka ndërmarrë nismën për lançimin e një siti në internet (www.velipoja.org) si një mjet për njohjen e kësaj komune dhe komunikimin me banorët e saj.

Kam kënaqësinë të ndaj sot me ju këtë buxhet i cili ka shënuar një rritje krahasuar me vitet e mëparëshme si dhe një hop cilësor në drejtim të përmirësimit të shërbimit ndaj banorëve të komunës por jo vetëm.

Plani i Shpenzimeve Kapitale nga të gjitha burimet për vitin 2013 i shton Komunës Velipoje 55 milion lekë, nga të cilat 21 milion lekë investime në infrastrukturën rrugore, 7 milion lekë investime në realizimin e planit të ri regullues të komunës dhe rreth 2,6 milion lekë për shërbimet publike dhe shërbime të tjera në infrastrukturën sociale arësimorë dhe administratë.

Projekti i buxhetit është rezultat i një vendimmarrjeje të përbashkët me komunitetin, dhe paraqitet para jush si shprehje besnike e nevojave dhe pritshmërisë së banorëve si edhe e eksperiencës tanimë të vyer në hartimin e tij nga drejtuesit dhe ekipi i jonë, e integruar në një plan afatmesëm buxhetor.

**Kryetari**

**Pashko Ujka**

# Tabela e Lëndës

|  |  |  |
| --- | --- | --- |
| **1** | **Hyrje** | **Fq. 3** |
| 1.1 | Qëllimet Strategjike dhe objektivat për Komunën Velipojë | **Fq**. 5 |
| 1.2 | Zhvillimet në Komunën Velipojë | **Fq**. 8 |
| 1.3 | Zhvillimet në dy vitet e fundit | **Fq**. 10 |
| 1.4 | Projektet kryesore të Komunës për periudhën 2013-2015 | **Fq**.11 |
| **2** | **Financat vendore të Komunës Velipojë** | **Fq. 13** |
| 2.1 | Pasqyra e të ardhurave dhe shpenzimeve për periudhën 2011-2015 | **Fq**. 15 |
| **3** | **Informacione mbi Programet** | **Fq. 18** |
| 3.1 | Shërbimet Publike | **Fq**. 18 |
| 3.2 | Programi i Administratës Vendore (Planifikim, Manxhim Administrim) | **Fq**. 20 |
| 3.3 | Manaxhimi rrugor | **Fq**. 22 |
| **4** | **Pasqyra e projekteve kapitale për periudhën 3 vjecare** | **Fq. 24** |
| **5** | **Informacione të tjera** | **Fq. 27** |

# Hyrje

Hartimi i Programit Buxhetor Afatmesëm (PBA), përbën një detyrim ligjor për të gjitha Njësitë e Qeverisjes Vendore. Ky program mbështetet në ligjin nr. 9936, datë 26.06.2008 për “Menaxhimin e sistemit buxhetor në Republikën e Shqipërisë” dhe në Udhëzimet e Ministrisë së Udhezimi Nr. 8, Datë 29.03.2012 “Për procedurat standarte të përgatitjes së PBA” dhe Udhezimi nr. 7/1/3 datë 29.02.2012 “Per pergatitjen e buxhetit vendor”.

Përgatitja e buxhetit vjetor është pjesë përbërëse e procesit të përgatitjes së PBA-së, kështu buxheti vjetor përbën dhe vitin e parë të PBA-së.

Hartimi i PBA-së përbën një nga objektivat më të rëndësishëm të Komunës Velipoje, pasi ky dokument siguron mekanizmat e nevojshme përmes të cilave, objektivat prioritare të identifikuara në Planin Strategjik të Zhvillimit Vendor 2006-2015 integrohen sa më mirë në procesin buxhetor.

Baza për përcaktimin e sektorëve prioritarë të zhvillimit dhe identifikimin e prioriteteve të shpërndarjes se burimeve edhe për periudhën 2013-1015, do të jetë pikërisht Plani Strategjik i Zhvillimit Vendor 2006-2015 për Komunën Velipoje, i rishikuar ne vitin 2009-2010 dhe i pasuruar me kerkesat aktuale te komunitetit.

Ky dokument është përgatitur, duke u pasuruar dhe pjekur përgjatë një procesi të gjerë dhe të hapur pjesëmarrjeje por edhe ngritjes së kapaciteteve vendore, në të cilat u përfshinë strukturat vendore të Komunës, përfaqësues të grupeve të interesit dhe banorë të komunës në cikle të hapura takimesh konsultative dhe trainime në çdo fazë të përgatitjes së planit.

**Objektivat e Programit Buxhetor Afatmesëm:**

1. Përmirësimi i menaxhimit të shpenzimeve publike dhe rritja e efiçencës së përdorimit të fondeve buxhetore, është objektivi parësor i PBA-së, në funksion të të cilit, angazhimi dhe mbështetja serioze e me përgjegjësi të lartë e të gjitha njësive pjesëmarrëse në PBA, mbetet thelbësore për ecurinë e suksesshme të këtij procesi.
2. Sigurimi i një shpërndarje dhe përdorimi efektiv dhe efiçent të burimeve është objektivi nëpërmjet të cilit synohet të arrihet:

* Një kuadër i qëndrueshëm planifikimi afatmesëm, brenda të cilit të planifikohen buxhetet vjetore,
* Forcimi i lidhjes mes programeve politike të Komunes dhe alokimit të burimeve.

**Qëllimet e Programit Buxhetor Afatmesëm:**

* Krijimi i një lidhje të drejtpërdrejtë ndërmjet prioriteteve politike, të shprehura në Planin Strategjik të Zhvillimit, dhe prioriteteve në shpenzime me qëllim shpërndarjen efektive të burimeve në dispozicion.
* Zgjerimi i vizionit të procesit të buxhetimit duke synuar që programet e shpenzimeve të planifikohen në një periudhë afatmesme (3-vjeçare).
* Një parashikim më i mirë buxhetor, mbështetur në objektiva dhe prioritete të vendosura për një periudhë tre vjeçare, për të gjitha programet e shpenzimeve.
* Inkurajimi i efektivitetit, efiçencës dhe ekonomisë në kryerjen e shpenzimeve publike dhe alokimin e burimeve.
* Forcimi i disiplinës fiskale duke mundësuar që shpenzimet publike të planifikohen brenda një kuadri realist makroekonomik dhe fiskal.

Dokumenti i PBA-së, prezanton me detaje qëllimet, objektivat dhe produktet për çdo program. Në këtë mënyrë, ky dokument do të mund të realizojë për një periudhë afatmesme, lidhjet mes qëllimeve dhe objektivave të politikave, me alokimin e burimeve buxhetore, përkatësisht në nivel programi.

**Procesi i përgatitjes se PBA-së**

Procesi i përgatitjes së PBA-së, realizohet në dy raunde dhe fillon në muajin Mars të çdo viti. Procesi inicion me miratimin e Tavaneve Përgatitore të PBA-së. Kërkesat buxhetore të Njësive Shpenzuese duhet të jenë detyrimisht brenda këtyre tavaneve. Këshilli Bashkiak/Komunal miraton në parim dokumentin e PBA-së, i cili për raundin e parë dorëzohet brenda datës 15 Qershor, ndërsa për raundin e dytë dokumenti i PBA-së së bashku me buxhetin vjetor, dorëzohet brenda afateve të përcaktuara në udhëzimin plotësues për hartimin e tij.

Procesi i përgatitjes së PBA-së ndjek pesë faza, të cilat ndërmerren në përputhje me kalendarin e miratuar nga Kryetari i Komunës për këtë proces e më konkretisht:

Mbështetur në legjislacionin në fuqi Kryetari i Njësisë së qeverisjes vendore duhet të prezantojë dhe miratojë kalendarin e mëposhtëm i cili finalizohet nëpërmjet një urdhërese e cila duhet të zbatohet nga të gjitha strukturat përkatëse që ndikohen dhe do ndikojnë në hartimin e PBA.

Kjo urdhëresë duhet të përmbajë qartësisht detyrat dhe përgjegjësitë shoqëruar me afate kohore për të gjitha strukturat.

Konkretisht në Komunën Velipoje u procesua konform legjislacionit në fuqi:

* U ngrit Grupit për Manaxhim Strategjik (GMS);
* U miratua Kalendari i përgatitjes se PBA-se,
* GMS, miratoi tavanet sipas programeve buxhetore
* Tavanet Përgatitore te PBA-se u prezantuan pranë Këshillit të Njësisë
* U krijuan Ekipet e Manaxhimit të Programeve,
* Çdo drejtues i EMP, dorëzon ne GMS, kërkesat sipas tavanit te programit dhe kërkesat shtesë,
* U përpiluan kërkesat buxhetore pjesë e Programit Buxhetor Afatmesëm 2013-2015.

# Qëllimet Strategjike dhe objektivat për Komunën Velipojë

Nëpërmjet ndërhyrjeve në infrastrukturë por edhe nëpërmjet mbështetjes së projekteve të rëndësishme me bazë komunitare dhe sociale, Komuna Velipojë synon të ndikojnë në cilësinë e jetës së banorëve të saj, të mundësojë hapjen e vendeve të reja te punës dhe rritjen e ekonomisë e më konkretisht theksi vihen në cështjet e mëposhtëme:

1. **Ngritja e kapaciteteve manaxhuese**

Administratë lokale e përgatitur e cila përballon me profesionalizëm sfidat e decentralizimit dhe e aftë të krijojë burime të ardhurash duke menaxhuar me transparencë qeverisjen vendore në përmbushjen e detyrimeve ndaj komunitetit.

**Objektivat:**

* Rritja e efiçencës së administratës së Komunës nëpërmjet trajnimit të vazhdueshëm të stafit të Komunës.
* Zhvillimi i një strategjie që nxit bashkëpunimin dhe ndërveprimin midis Komunës, Këshillit Vendor dhe Komunitetit deri në vitin 2014 me qëllim tërheqjen e komunitetit në bashkëqeverisje;

1. **Zhvillimi Ekonomik.**

Zhvillimi i turizmit, i bujqësië, i peshkimit dhe gjuetisë do të jenë objektivat kryesore për një zhvillim të qëndrueshëm ekonomik të komunës Velipojë. Këto objetiva do të rrisin dukshëm cilësinë e jetës së banorëve, të ardhurat e tyre, do të ulin papunësinë dhe emigracionin në shkallë të lartë. Një turizëm i zhvilluar dhe i qëndrueshëm është i lidhur ngushtë me një ristudim urbanistik të mirëfilltë të zonës bregdetare, një bujqësi e zhvilluar është e lidhur ngushtë me zgjidhjen e problemeve të pronësisë mbi tokën, të përmirësimit të infrastrukturës rrugore si dhe të rritjes së interesit për të prodhuar produkte të orientuara nga tregu.

**Objektivat:**

* Zhvillimi i turizmit është objektivi kryesor i komunës, kjo për faktin e pozitës gjeografike që ka Velipoja. Ribërja e studimit urbanistik Rana e Hedhun – Derdhja e Bunës do të jetë dhe prioriteti kryesor i komunës. Turizmi detar, lumor dhe malor, ndërtimi i limaneve në lumin Buna dhe lagunen e Vilunit, ndërtimi i fshatrave turistike në Baks Rrjoll dhe Majen e Zezë janë të tjera synime ambicioze të komunës Velipojë, por jo vetëm të saj.
* Zhvillimi i bujqësisë pavarësisht rendimentit të ulët për momentin, synon në rritjen numrit të krerëve dhe të prodhimeve blegtorale e bujqësore, dhe të zhvillimit të frutikulturës.
* Rritja e sipërfaqes së mbjellë me pyje dhe mirëmbajtja e atyre ekzistues do jetë një ndër objektivat e zhvillimit ekonomik të komunës.

1. **Shërbimet sociale/grupet në nevojë, arsimi dhe kultura**

Përmirësimi i jetës sociale të banorëve pavarësisht gjendjes së vështirë në të cilën ndodhet, është një tjetër synim i komunës Velipojë. Zhvillimi social është i lidhur ngushtë me përmirësimin e sistemit arsimor, të sistemi shëndetësor, të jetës sociale, kulturore dhe sportive dhe të kushteve higjenike dhe sanitare. Mungesa e klasave për të përballuar numrin e nxënësve në rritje, mungesa totale e çerdheve, kopshteve për fëmijët, e qëndrave shëndetësore (një qënder funksionale nuk mbulon nevojat për të gjithë komunën), mungesë e ambienteve sociale kulturore dhe sportive dhe e shoqatave e vështirëson jetën social kulturore të komunës.

Për këtë arsye komuna Velipojë me anë të objektivave dhe prioriteteve të saja synon ndërtimin e shkollave të reja dhe ristrukturimin e atyre ekzistuese, ndërtimin e çerdheve dhe kopshteve, ndërtimin e ambienteve kulturore dhe sportive, ndërtimin e qëndrave shëndetësore dhe këshilluese.

**Objektivat:**

* Përmirëmi i sistemit arsimor dhe parashkollor . Përmirësimi dhe forcimi i sistemit arsimor dhe parashkollor është kusht thelbësor për zhvillimin e komunës. Rikonstruksioni dhe përmirësimi i kushteve në shkolla ekzistuese, ndërtimi i shkollave, çerdheve dhe kopshteve, rritja e cilësisë së mësimdhënies, krijimi i mundësive për transport të fëmijëve në shkollë, krijimi i laboratorëve dhe hapja e një klase për degen e turizmit do të jenë dhe prioritetet e komunës Velipojë.
* Përmirësimi i jetës kulturore, sociale dhe sportive. Përmirësimi i sistemit arsimor dhe shëndetësor është i lidhur ngushtë me zhvillimin e jetës sociale, kulturore dhe sportive. Për këtë synohet ndërtimi i ambienteve kulturore, i qëndrave sportive, i ambienteve çlodhëse dhe parqeve, i një qëndre interneti, i këndëve të lojrave për fëmijë, ngritja e grupeve artistike si dhe organizimi i aktiviteteve sportive, kulturore dhe sociale.

1. **Infrastruktura dhe Shërbimet publike**

Në komunën Velipojë ndërhyrja në fushën e infrastrukturës dhe shërbimeve publike do të realizohet në rradhë të parë në drejtim të rehabilitmit dhe mirëmbajtjes së sistemit rrugor, reabilitmit dhe mirëmbajtjes së sistemit të ujësjellësit, reabilitimit dhe mirëmbajtjes të sistemit vaditës dhe kullues, të sistemit të ujrave të zeza (K.U.Z) dhe të sistemit të ndriçimit publik.. Për vetë pozitën e saj të favorshme gjeografike në breg të detit Adriatik dhe të lumit Buna, për një zhvillim të qëndrueshëm të komunës është e domosdoshme ribërja e studimit urbanistik të zonës bregdetare, mbështetur kjo dhe në V.K.M nr.682, dt. 2.11.2005 që shpallë shumë zona të komunës Velipojë si ”Peisazh ujor dhe tokësor i mbrojtur”, kjo duke mos lënë pas dore bërjen e planit rregullues për te gjithë komunen. Do të synohet në përmirësimin e pastrimit të komunes, të sistemit të telekomunikacionit dhe të energjisë elektrike.

**Objektivat:**

* Reabilitimi dhe mirëmbajtja e sistemit rrugor. Ndërhyrja në rrjetin rrugor të komunës është bërë e domosdoshme, kjo për faktin se rrugët nuk janë të Ndërhyrjet në infrastrukturë do të rrisin aktivitetin ekonomik dhe përmirësimin e jetës. Reabilitimi dhe mirëmbajtja e sistemit të ujësjellëit dhe K.U.Z. Përmirësimi i sistemit të furnizimit me ujë të pijshëm dhe ndërtimit të K.U.Z synon në rritjen e cilësisë së jetës dhe të uljes së rrezikshmërisë së përhapjeve të sëmundjve infektuese. Prioritet është ndërtimi i rrjetit të kanalizimit të ujrave të zeza në Cas, Rec i Ri dhe Sektor dhe në një të ardhme dhe në fshatrat e tjerë të komunës. Përfundimi i fazës tretë të ujësjellësit nëpër fshatra është një tjetër objektiv i komunës.
* Përmirësimi i shërbimit të pastrimit dhe mbrojtjes së ambientit. Rritja e popullsisë në mënyrë të vazhdueshme, shtimi i ndërtimeve dhe frekuentimi i madh i plazhit gjatë periudhës së verës e bën të domosdoshëm përmirësimin e shërbimit të pastrimit dhe të mbrojtjes së ambientit. Prioritet është vendosja e koshave për hedhjen e mbeturinave në cdo fshat të komunës dhe pastrimi i zonës së mbrojtur nga mbeturinat e hedhura.
* Shërbime të tjera publike. Qënia zonë turistike bën gjithashtu të domosdoshëm përmirësimin dhe të shërbimeve të tjera si sistemi i ndricimit publik, ndërtimi i trotuareve, ndërtimi i banjove publike në zonën e plazhit, zhvillimin e sistemit të telekomunikacionit dhe të rritjes së furnizimit me energji elektrike. E gjitha kjo duke ribërë studimin urbanistik te zonës bregdetare dhe planet rregulluese të fshatrave

# Zhvillimet në Komunën Velipojë

1. **Zhvillimi i Komunës, historiku i saj.**

Komuna Velipojë nga pikëpamja e popullimit është një komunë relativisht e re pasi në mënyrë masive ka filluar të popullohet mbas viteve 60-të të shekullit të kaluar. Megjithatë të dhënat historike tregojnë që Velipoja njihet si vendbanim që në shek. XV, ekzistenca e mogilave (varreza në formë konike dhe të ndërtuara me gurë) të gjetura në Malin e Luarzit dhe në Majën e Zezë, rrënojat e kishës ne breg të lumit Buna dhe gjetje të tjera arkeologjike e vërtetojnë më së miri këtë fakt.

Komuna Velipojë është njësi administrative e Qarkut Shkodër. Ajo shtrihet në Veri të Shqipërisë dhe në jug të Shkodrës, ka një sipërfaqe prej 72,40 km2 dhe në një distancë prej 25 km nga qyteti i Shkodrës. Në veri kufizohet me komunën e Dajçit, në jug me detin Adriatik, në lindje me prefekturën e Lezhës dhe në perëndim me lumin Buna, lum i cili e ndan nga Republika e Malit të Zi.

Sipërfaqja: 72.40 km²

Popullsia: 9417 banorë

Numri i familjeve: 2384

Forca aktive e punës: 50%

Komuna Velipojë përbëhet nga 10 fshatra dhe ka një popullsi prej 9417 banorë. Pozita e favorshme gjeografike ku ndërthuren deti dhe lumi, laguna dhe rezervati natyror, fushat pjellore, kënetat dhe pyjet, kodrat dhe malet i japin kësaj komune një mundësi të madhe për zhvillimin e turizmit detar, lumor dhe malor, të peshkimit dhe të gjuetisë, të zhvillimit të kulturave të ndryshme bujqësore dhe të blegtorisë.

Gjatësia totale e rrugëve komunale eshte 41.65 km, ku gjatesia e rrugeve te asfaltuara eshte 26.4 km dhe gjatësia e rrugëve të paasfaltuara 15.25 km, gjithashtu janë dhe 40 km rrugë rurale komunale, rrugë që lidhin qëndrat e fshtrave me parcelat

***Zhvillimi i Turizmit***

E ardhmja e Velipojës është turizmi. Pozita e favorshme gjeografike ku ndërthuren harmonishëm deti, lumi, pyjet, laguna dhe malet, i japin një siguri zhvillimit të turizmit. Plazhi me gjatësi 14 km me gjërësi prej 70 deri 200 ml m, rëra e pashfrytëzuar dhe me aftësi shëruese si dhe uji i pastër po bënjë që Velipojë të frekuentohet çdo vit e më tepër nga pushues të vendit dhe të huaj. Numri i pushuesve llogaritet rreth 50 mijë pushues në ditë në sezonin veror Qershor-Gusht.

Kapaciteti akomodues i hoteleve është më shumë se 7 mijë dhoma ose rreth 27 mijë shtrtër . Por në Velipojë përveç turizmit detarë mund të zhvillohet dhe ai lumor, malor si dhe gjuetia e shpendëve të egër dhe e lepujve. Në panairet e ideve banorët kanë shprehur mendimin për ngritjen e limanve në lumin Buna dhe në lagunën e Vilunit si dhe të ndërtimit të fshtrave turistike në Baks Rrjoll dhe në Majën e Zezë.

Vendimi nr.682, datë 2.11.2005 që shpall lumin Buna dhe territoret ligatinore rreth tij “Peisazh ujor/tokësor i mbrojtur” ku hynë dhe ishulli i Franc Jozefit, rezervati i Velipojës, laguna e Vilunit, plazhi i Baks – Rrjollit dhe këneta e Domnit është një tjetër avantazh për zhvillimin e turizmit në komunën Velipojë.

1. **Profili i Komunës Velipoje.**

***Demografia dhe dinamikat e saj***

Në komunën Velipojë në ndryshim nga komunat e tjera të Qarkut Shkodër ku, mbas viteve 90-të ka pasur një lëvizje masive të popullsisë në drejtim të zonave urbane, lëvizje e cila ka ndikuar në uljen e popullsisë të këtyre komunave, në Velipojë një lëvizje e tillë është më e paktë. Megjithëse numri i familjeve nga viti 2000 në atë 2005 është rritur, do të vëmë re se në disa fshatra ka një rënie të numrit të familjeve në vitet 1995-2010, dy vitet e fundit kjo tendence po ndryshon per arsye se jane duke ardhur familje në Velipojë si banorë te përhershem .

1. **Zhvillimi Ekonomik Vendor**

***Punësimi, të ardhurat familjare dhe varfëria***

Pjesa më e madhe e banorëve merren me bujqësi dhe blegtori, shume më pak në sektorin e ndërtimit. Emigracioni në shkallë komune është shumë i lartë gjë e cila tregon dhe për shkallën e lartë të papunësisë.

Nga të dhënat e zyrës së ndihmës sociale të komunës rezulton se 12% e familjeve të komunës Velipojë trajtohen me ndihmë sociale. Ndihmën sociale e përfitojnë familjet pa të ardhura, me të ardhura të pamjaftueshme dhe të paaftit. Në komunën Velipojë përfitojnë ndimë socile 247 familje, nga të cilët 172 trajtohen me paftësi dhe 75 me ndihmë sociale.

Komuna Velipojë ka një forcë aktive për punë të mjaftueshme për një zhvillim ekonomik të qëndrueshëm. Në komunë nuk ka të dhëna të sakta në lidhje me numrin e banorëve me arsim të lartë dhe të mesëm si dhe me punësimin dhe papunësimin e tyre. Afërsisht mendohet të jenë rreth 200 persona me arsim të lartë, të cilët i përkasin profesionit të mësuesit, të agronomit, të zooteknikut, të veterinerit, shumë pak ekonomista dhe ndonjë inxhinier. Pjesa më e madhe e tyre janë të punësuar në sektorin privat (ndërtim, bujqësi, njësi tregtare), por nuk ka të dhëna pasi këto mungojnë si në Zyrën Rajonale të Punës ashtu dhe në komunë

***Bujqësia dhe blegtoria***

Pavarësisht vendodhjes së saj në breg të detit dhe mundësisë së zhvillimit të turizimit, për momentin bujqësia dhe blegtoria janë sektorët kryesorë të zhvillimit dhe të punësimit në Velipojë. Toka është pjellore dhe kjo i jep mundësi rritjes së të gjithë kulturave bujqësore të hershme dhe të vonshme. Prodhime tipike të zonës janë: domatet, patatet, shalqini, rrushi etj.

Por problemet e shumta në lidhje me ndarjen e tokës, ngastrat e vogla të sajë, çmimi i lartë për punimin e sajë, mungesa e mekanikës bujqësore, mungesa e njohurive dhe e prodhimit të produkteve të orientuara nga tregu si dhe infrstrauktura e dobët rrugore ka ndikuar në një rendiment të ulët të prodhimeve bujqësore dhe të rënies e interesit për bujqësinë, gjë të cilën e tregon dhe sipërfaqja e madhe e tokës së papunuar.

Vlen të thkesohet se është duke u rritur ineterei për ndërtimin e serave. Sipërfaqja aktuale e mbuluar me serë është 25750 m2 dhe realizohet me ngrohje diellore.

Në ndryshim nga bujqësia, blegtoria është më e zhvilluar kjo dhe për faktin e kostos më të ulët të shpenzimeve që bëhen në drejtim të saj si dhe të kullotave që ndodhen në komunë. Nga viti në vit është duke u rritur numri i krerëve dhe i produkteve blegtorale.

# Zhillimet në dy vitet e fundit

Baza për përcaktimin e sektorëve prioritarë të zhvillimit dhe identifikimin e prioriteteve të shpërndarjes se burimeve ka qënë Plani Strategjik i Zhvillimit Vendor për periudhën 2006-2015 për Komunën Velipoje. Ky plan i është nënshtruar një rishikimi ne vitin 2009-2010 duke u pasuruar me kerkesat konkrete dhe aktuale te komunitetit.

Ky dokument është përgatitur, duke u pasuruar dhe pjekur përgjatë një procesi të gjerë dhe të hapur pjesëmarrjeje por edhe ngritjes së kapaciteteve vendore, në të cilat u përfshinë strukturat vendore të Komunës, përfaqësues të grupeve të interesit dhe banorë të komunës në cikle të hapura takimesh konsultative dhe trainime në çdo fazë të përgatitjes së planit.

Fushat prioritare të planit dhe objektivat e tij strategjike janë përkthyer e detajuar në projekte konkrete. Duke analizuar me kujdes këto parashikime ndërhyrjesh vërejmë se një pjesë e mire e tyre edhe pse vijojnë të jenë aktuale nuk janë financuar edhe pse kanë qënë në vëmëndje të Njësisë por dhe të banorëve. Gjatë dy viteve të shkuara Komuna ka manaxhuar një fond prej 175 milion lekë nga ku plani i shpenzimeve kapitale përbën rreth 20%.

Pamvarësisht pengesave përsëri ka progres në realizimin e objektivave e më konkretisht mund të themi se janë realizuar më së miri ndërhyrjet në:

***Infrastrukturën Rrugore***

* Janë përfunduar ndërhyrjet për asfaltimi i Rr.Vari Hasanit Caz , Rr. Mbisuke –Bregu , asfaltimi i Rruges Nacionale –Varreza Pulaj
* Është përfunduar rikonstruksioni i Urës per kembesore qe lidh plazhin Velipoje-Rrjoll,.
* Vijon në mënyrë konstante mirëmbajtja e rrugëve të Komunës.

Komunikimi dhe bashkepunimi me donatorët shikohet si një mundësi shumë e mirë për realizimin e objektivave strategjikë kryesisht në fushën e infrastrukturës:

* Në bashkëpunim me DLPD u bë i mundur realizimi i ndërhyrjes për Rikonstruksionin e Sheshit Qender të komunës.
* Fondi i zhvillimit të rajoneve është një tjetër mundësi shumë atraktive për të financuar projektet e mëdha të investimeve, një bashkëpunim i mirë shënohet në realizimin e projektit “Rikostruksioni i Rrugës Reç” si dhe financimi i “Rikostruksionit të qendrës së plazhit”.

***Shërbimet publike.***

* Ka filluar realizmi i shërbimit të pastrimit, shërbim i cili është përmirësuar ndjeshëm, tashmë komuna po punon në drejtim të manaxhimit të mbetjeve urbane.
* Ka filluar aplikimi i shërbimit të ndricimit publik.

***Planifikim, Manaxhim Administrim.***

* Ka progres në drejtim të rritjes së kapaciteteve të administratës vendor dhe shërbimit ndaj banorëve të zonës.
* Krijimi i zyrës me një ndalesë përbën një nga risitë por dhe shënon një progres në drejtim të ritjes sëtransparencës dhe llogaridhënies ndaj publikut.

# Projektet kryesore të komunës për periudhën 2013-2015

Programi Buxhetor Afatmesëm i Komunës Velipojë, siguron dhe garanton një koordinim të politikave, objektivave vjetore dhe afatmesme të zhvillimit të Komunës. Baza për hartimin e programeve të shpenzimeve dhe të buxheteve respektive afatmesme, do të jetë Plani Strategjik Vendor i Zhvillimit të Komunës për periudhën, 2011-2015. Bazuar në funksionet e veta, të përbashkëta e të deleguara të pushtetit vendor, përcaktuar në ligji nr.8652, datë 31.07.2000, për “Organizimin dhe funksionimin e qeverisjes vendore”, në strukturat buxhetore të programeve që parashikojnë aktet ligjore mbi buxhetin si edhe në funksionet që ushtron aktualisht Komuna.

### Gjatë periudhës 3 vjecare do të bëhet i mundur realizimi i objektivave të vendosura sipas buxhetimit me programe, funksioneve dhe sektorëve prioritarë të Komunës Velipoje. Programet më të financuara mbështetur kjo dhe në planin strategjik të zhvillimit si dhe në vlerësimet dhe pritshmërinë e banorëve të Komunës janë:

***Shërbimet publike.*** Ky rogram realizon përmirësimin e infrastrukturës vendore nëpërmjet rikualifikimeve të hapësirave publike, shërbimeve publike të pastrimit, gjelbërimit , ndriçimit etj**.** të cilat parashikohen në masën 40 milionë lëkë ose 26 % e totalit të buxhetit për vitin 2013, dhe respektivisht 31% dhe 30% të totalit për vitet 2014, 2015.

***Për periudhën 3 vjecare parashikohet ndërhyrja në:***

* Përmirësimi i shërbimit të pastrimit dhe grumbullimit të mbeturinave shoqëruar kjo për herë të parë dhe me një fushatë sensibilizuese per mbrojtjen e ambjentit
* Sistemimi i kanalizmeve të ujrave të bardha në fshatin Gomsiqe
* Rrethim dhe sistemim i varrezave në fshatin Pulaj
* Sistemimi dhe kanalizimi i ujrave te zeza në fshatin Baks i Ri
* Pastrim i kanaleve te dyta e treta ne fshatrat Ças dhe Reç
* Mirembajtje e siperfaqeve te gjelberta
* Shtimi i sipërfaqeve të gjelbërta, Blerje pemë dhe lule dekorative per gjelbrim

***Manaxhimi Rrugor.*** Programi i menaxhimit rrugor parashikon ndërtimin, rikonstruksionin dhe mirëmbajtjen e vazhdueshme të rrugëve kryesore, segmenteve rrugore me qëllim përmirësimin e vazhdueshëm të kushteve për komunitetin. Këto ndërhyrje parashikohen në masën 23 milionë lëkë ose 15 % e totalit të buxhetit për vitin 2013, dhe respektivisht 22% dhe 22% të totalit për vitet 2014, 2015.

***Për periudhën 3 vjecare parashikohet ndërhyrja në:***

* Ndertim i troturëve në Rrugën Sektor Velipoje
* Sistemimi i rrugëve të brenshme në Velipoje
* Sistemimi dhe rikualifikimi urban dhe shtesë projekti për objektin sheshi në fshati Ças
* Sistemimi i Rrugëve të brendëshme në fshatin Luarz, Baks i Ri, Reç i vjeter
* Sistemimi i rrugës së varrezave ne fshatin Gomsiqe;
* Mirëmbajta dhe ndërhyrje në rrjetin e ndriçimit publik
* Riparim e mirembajtje rruge “Ura e gjon Lulit –Argjinatur”, rruga Velipojë
* Hartimi I planit urbanistik të Komunës.

***Arsimi Parauniversitar.*** Programi i arsimit parashikon ndërhyrjet për ndërtimin e rikonstruksionin e objekteve të reja shkollore dhe parashkollore, pajisjen dhe kompletimin e tyre me bazë materiale, si dhe mirëmbajtjen e vazhdueshme. Këto ndërhyrje parashikohen në masën 3 milionë lëkë ose 2 % e totalit të buxhetit për vitin 2013, dhe respektivisht 2% dhe 2% të totalit për vitet 2014, 2015.

***Për periudhën 3 vjecare parashikohet ndërhyrja në:***

* Rikonstruksion i Shkollës Rrijoll
* Blerje libra dhe material të tjera didaktike, sigurimi i shërbimit të ngrohje etj shpenzime për mirëfunksionimin e institucioneve arsimore;
* Aktivitete kulturore per arsimin
* Shpenzime per mirembajtjen e objekteve shkollore
* Trajtim me bursë i studentëve

# Financat vendore të Komunës Velipojë

Parashikimet e burimeve të të ardhurave për periudhën përkatëse të planifikimit janë pjesë e Sistemit të Planifikimit Afatmesëm që përgatitet nga Sektori Financiar, mbështetur kryesisht në të dhënat e miratuara me ligjin e buxhetit dhe në të dhënat e Zyrës për të ardhurat vendore.

Këto parashikime përgatiten me qëllim ofrimin e një informacioni të përgjithshëm mbi treguesit ekonomikë kryesorë, për përcaktimin e synimeve në lidhje me të ardhurat dhe kreditimin, si edhe për përcaktimin e tavaneve të shpenzimeve në procesin e përgatitjes së Programit Buxhetor Afatmesëm (PBA).

Kuadri i rishikuar fiskal është strukturuar për një periudhë tre vjeçare dhe përfshin:

1. Një vlerësim të përgjithshëm për treguesit kryesorë fiskalë për vitet paraardhëse si dhe ecurinë e këtyre treguesve për vitin aktual,
2. Parashikimin e situatës buxhetore për periudhën tre vjeçare në vazhdim, e cila përfshin parashikimin e burimeve në dispozicion të Komunës për këtë periudhë dhe shpërndarjen totale të burimeve sipas zërave kryesorë të shpenzimeve, kështu ky seksion do të prezantojë analizën e të ardhurave dhe shpenzimeve të Komunës Velipoje,

Burimet e financimit të Komunës Velipoje përbëhen prej te ardhurave nga taksat e tarifat vendore, donacione, te ardhurat nga transferta e pakushtëzuar dhe të ardhura nga transferta e kushtëzuar, fonde te cilat nuk raportohen në buxhetin e komunës.

Pavarësisht ndryshimeve ligjore të finalizuara deri në vitin 2009 Komuna Velipoje ka forcuar vazhdimisht kapacitetet administrative duke u përpjekur në rritjen e bazës së taksapaguesve dhe arkëtimin në nivle të kënaqshëm të të ardhruave nga të gjitha burimet

Kapacitetet financiare të kufizuara përbën një nga nga sfidat e komunës në vazhdim për të plotësuar kërkesat dhe nevojat e komunitetit të cilat janë vazhdimisht në rritje. Si rezultat një planifikim dhe mobilizim i kujdesshëm do të vihet në zbatim me qëllim zbatimin e investimeve publike të nevojshme për komunën dhe komunitetin vendas.

Ndërkohë fuqizimi i kapaciteteve zhvilluese të komunës në vijim dhe aplikimi i instrumentave të nevojshmë financiarë për përmirësimin e performancës fiskale do të ndihmojnë në thithjen e më shumë fondeve dhe rritjes së të ardhurave vendore për zbatimin e projekteve.

Ne 6 vitet e fundit ka pasur një rritje progresive në trendin e të ardhurave jo vetëm si rezultat i ndryshimit të legjislacionit fiskal por edhe si rezultat i përmirësimit të treguesve të administrimit të sistemit fiskal të Komunës.

Kështu të ardhurat nga Taksat dhe Tarifat në vitin 2009 janë rritur rreth 36%, krahasuar me vitin 2007 si rezultat dhe i ndryshimeve që ka pësuar paketa fiskale. Në vitin 2011 të ardhurat u rritën2.7 herë krahasuar me 2010 dhe kjo kryesisht si rrjedhojë e prezantimit të një pakete të re fiskale si dhe rritjes së mirëadministrimit të taksave vendore.

Tabela e mëposhtëme (Tabela nr. 1 ) na njeh me treguesit financiar dhe burimet e financimit për periudhën 2007- 2012, shifrat janë në 000/lekë. Ashtu sic vërehet edhe pse nga viti në vit kemi përpjekje në drejtim të përmirësimit të performancës fiskale të komunës përsëri peshën më të madhe mbi 70 % e zene te ardhurat nga tatim taksat vendore

**Tabela nr. 1**: T**reguesit financiar dhe burimet e financimit për periudhën 2007- 2012 në 000/lekë.**

|  |  |  |  |
| --- | --- | --- | --- |
| ***Viti*** | ***Të ardhurat /taksat & tarifat vendore (1)*** | ***Transferta e pakushtëzuar (2)*** | ***Totali (3) = (1)+(2)*** |
| 2007 | 19497 | 16294 | 35791 |
| 2008 | 24244 | 18411 | 42655 |
| 2009 | 26024 | 18724 | 44748 |
| 2010 | 24998 | 15865 | 40863 |
| 2011 | 69267 | 15574 | 84841 |
| 2012 | 57446 | 12758 | 70204 |

Rënia e ritmit të rritjes së të ardhurave nga tarifat është diktuar nga ndikimi i ndryshimeve ligjore për taksat vendore e më konkretisht:

**Ligji nr.10117, datë 23.04.2009 për “Disa ndryshime në ligjin nr.9632, datë 30.10.2006 për “Sistemin e taksave vendore” (të ndryshuar) i cili:**

* redukton në masën 70% diskrecionin fiskal të njësive vendore (duke çuar kufijtë minimal dhe maksimal të taksës nga +/-30% në +/-10%);
* krijon kufizime në lidhje me vendosjen e tarifave (për të cilat vetë ligji kuadër nuk njeh koncept tjetër të kufizimit të tarifave veç se nivelin e tyre, deri në nivelin e kostove për të mbuluar shërbimin publik të ofruar), duke kufizuar të ardhurat nga tarifat me 90%, ose deri në 10% të nivelit të të ardhurave nga taksa; dhe
* kufizon të ardhurat nga taksat e përkohshme, deri në 10% të nivelit të taksës së biznesit të vogël.

**Ligji nr.10146, datë 28.09.2009.**

* Ky ndryshim konsiston në reduktimin e taksës së tabelës, e cila u zvogëlua mbi 15 herë.

Për vitin 2012 të ardhurat u realizuan në masën 82.1 % ndaj planit. Për vitin 2013, të ardhurat nga taksat e tarifat vendore, janë parashikuar të jenë 137,520,000 leke dmth 138 % më shumë se plani i vitit 2012, për vitin 2014 dhe 2015 rritja nuk do të kalojë masën prej 5 %.

**Ky parashikim ka në themel:**

* Rritjen e arkëtimit të të ardhurave nga subjektet që ushtrojnë aktivitet,
* Uljen e evazionit fiskal duke ulur numrin e debitorëve,
* Normën e inflacionit (5.0 përqind),
* Ecurinë e deritanishme (Janar – Nëntor 2012) të realizimit të të ardhurave për secilin zë,
* Efektet e ndryshimit të politikës në lidhje me disa taksa, të miratuara gjatë vitit 2012,
* Efektet e përmirësimeve administrative;
* Përmirësimin e kushteve të biznesit dhe thjeshtimin e procedurave tatimore,
* Përsosja e sistemit informatik në programin e taksave.

## Pasqyra e të ardhurave dhe shpenzimeve për periudhën 2011-2015

|  |  |  |  |  |  |  |
| --- | --- | --- | --- | --- | --- | --- |
|  | **Të ardhura dhe shpenzime (në 000/lekë)** | **2011** | **2012** | **2013** | **2014** | **2015** |
| **Shpenzimet** | **Totali** | **86635** | **110197** | **152000** | **152480** | **154470** |
|  | Shpenzime personeli | 30960 | 33405 | 33500 | 35200 | 37000 |
|  | Sigurime shëndetësore dhe shoqërore | 5040 | 5439 | 5500 | 5800 | 6080 |
|  | Shpenzime operative dhe të mirëmbajtjes | 47292 | 42000 | 42280 | 46300 | 47710 |
|  | Shpenzime të tjera operative (transferta) |  |  | 10330 | 5680 | 5680 |
|  | Shpenzimet kapitale | 2728 | 27053 | 55840 | 55000 | 53000 |
|  | Pagesa interesi |  |  |  |  |  |
|  | Të tjera (fondi reserve dhe kontigjenca) | 615 | 2300 | 4550 | 4500 | 5000 |
| **Të ardhurat** | **Totali** | **86635** | **79434** | **152000** | **152480** | **154470** |
|  | Të ardhurat tatimore | 60760 | 51876 | 122765 | 126007 | 126135 |
|  | Të ardhurat jotatimore | 8578 | 5146 | 9690 | 10369 | 11402 |
|  | Të ardhura të tjera | 150 | 424 | 1565 | 900 | 969 |
|  | Transferta te kushtëzuar |  |  |  |  |  |
|  | Transferta të pakushtëzuara | 15574 | 15948 | 14480 | 15204 | 15964 |
|  | Donacione | 1573 | 6040 | 3500 |  |  |

|  |  |
| --- | --- |
|  | [Ajo cfarë bie në sy është një trend në rritje I planit të shpenzimeve kapitale të komunës për periudhën 2011-2013, më tej kemi një rënie të letë për periudhën në vijim.] |

|  |  |
| --- | --- |
|  | [Ashtu sic dhe vërehet nga grafiku, të ardhurat e veta të komunës vazhdojnë të mbeten në nivelet mesatare prej 80 deri në 90% të totalitë të ardhurave. Në këtë prezantim mungojnë transferat e kushtëzuara të cilat nuk janë përfshirë në parashikimet buxhetore. Nqs do të ishin pjesë e buxhetit ath nuk do të kishte një diferencë kaq të madhe midis të ardhurave të veta dhe transfertave.) |

## Nivelet kryesore të taksave dhe tarifave vendore

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Taksat dhe tarifat** | **2008** | **2009** | **2010** | **2011** | **2012** | **2013** | **2014** | **2015** |
| Taksa vendore mbi biznesin e vogël | 10000-64000 lekë | 10000-64000 lekë | 10000-64000 lekë | 10000-64000 lekë | 2500-64000 lëkë | 2700-64000 lekë | 2700-64000 lekë | 2700-64000 lekë |
| Taksa mbi Ndertesat | 75 lek m2 | 75 lek m2 | 80 lek m2 | 80 lek/m2 | 5-200 lekë/m2 | 5-200 lek/m2 | 5-200 lek/m2 | 5-200 lek/m2 |
| Taksa e fjetjes në hotel | 2 % | 2 % | 3 % | 3 % | 5% | 5% | 5% | 5% |
| Taksa e ndikimit në infrastrukturë nga ndërtimet e reja | 1-3 % | 1-3 % | 1-3 % | 1-3 % | 0.1-3% | 0.1-3% | 0.1-3% | 0.1-3% |
| Tarifa e pastrimit | 7000-40000 lek | 7000- 40000 lekë | 7000- 60000 lekë | 7000-60000 lekë | 1000– 100000 lekë | 1000 – 200000 lekë | 1000 – 200000 lekë | 60 – 200000 lekë |

Duke komentuar tabelën e mësipërme vërejmë se komuna është përpjekur që të mbajë një nivel pothuasje të pandryshuar të taksave/tarifave vendore për periudha dëri në 3 vjet pra ka operuar me projeksione 3-vjecare.

## Tregues të rëndësishëm

|  |  |  |  |  |  |
| --- | --- | --- | --- | --- | --- |
|  | **2011** | **2012** | **2013** | **2014** | **2015** |
| Totali i buxhetit | 86,635,000 | 79,434,000 | 152,000,000 | 152,480,000 | 154,470,000 |
| Te ardhurat nga taksat për banorë | 6,422 | 5,508 | 13,036 | 13,380 | 13,394 |
| Të ardhurat nga tarifat për banorë | 956 | 591 | 1,195 | 1,197 | 1,314 |
| Shpenzimet kapitale për banorë | 290 | 2,873 | 5,930 | 5,841 | 5,628 |
| Shpenzime kapitale ndaj buxhetit total | 4.16 | 24.55 | 36.74 | 36.07 | 34.31 |

Ajo që vërehet në tabelën e mësipërme është se përsa I takon të ardhurave nga taksat apo dhe tarifat për capital, kemi një rritje të kontributit të qytetarëve/bizneseve, kjo situatë përmirësuese vjen si rezultat i administrimit më të mirë të të ardhurave nga administrate vendore apo dhe rritjes së lehtë të disa taksave tarifave sic është psh pastrami.

Përsa i përket shpenzimeve kapitale që komuna kthen për cdo banorë sqarojmë se vitet 2012 -2015 shënjnë një rritje në planifikim gjë që lidhet drejtëpërsëdrejti dhe me politikën fiskale dhe mirëadministrimin e taksave dhe tarifave vendore.

# Informacione mbi programet

# 3.1 Programi i Shërbimeve Publike

Ky program realizon përmirësimin e infrastrukturës vendore nëpërmjet rikualifikimeve të hapësirave publike, shërbimeve publike të pastrimit, gjelbërimit , ndriçimit etj**.** Politika e këtij programi synon në një përqasje të integruar të zhvillimit ekonomik të komunës me përmirësimin e cilësisë së jetës së banorëve dhe mbrojtjes së ambjentit kundrejt zhvillimit të Komunës.

**Qëllimi i Politikës së Programit**:

Ky program ka për qëllim ofrimin me cilësi, sipas standardeve bashkëkohore të shërbimeve publike në të gjithë territorin nëpërmjet ofrimit me cilësi, sipas standardeve bashkëkohore të shërbimeve publike në të gjithë territorin.

**Objektivat e Politikës së Programit 2013-2015**

* Rehabilitimi i sipërfaqeve të gjelbërta egzistuese;
* Shtimi i sipërfaqe të gjelbërta;
* Shtimi i ambjenteve shlodhëse, argëtuese dhe sportive;
* Rikonstruksioni i kanalizimeve të ujrave të zeza.
* Ndërtimi i kanalizimeve të ujrave të zeza.
* Pastrimi i i te gjithe territorit te komunes dhe mbulimi me shërbimin e mbledhjes së mbetjeve urbane të të gjithë territorit.
* Ndërtimi i sistemit të diferencuar i mbledhjes së mbetjeve urbane dhe të ngurta dhe mirëmbajtja e tij (partneriteti publik privat).
* Shërbimi i ndriçimit të .qendrave te banuara
* Mirëmbajtja e varrezave.

**Standardet e Politikës së Programit**

Standarde bashkëkohore do të përdoren për të vënë në jetë këtë program në të gjithë territorin e Komunës. Këto standarde do të bazohen në :

* Strategjinë e zhvillimit të Komunës;
* Strategjinë Kombëtare Sektoriale të Shërbimeve të Furnizimit me Ujë dhe Kanalizime VKM 643/14.09.2011.
* Strategjia Sektoriale e Mjedisit VKM 847/29.11.2007.
* Strategjia Kombetare e Menaxhimit te mbetjeve dhe plani kombetar i menaxhimit te mbetjeve/VKM 175/19.01.2011.

**Produktet që synohet të ofrohen për periudhën 2013-2015**

* Përmirësimi i shërbimit të pastrimit dhe grumbullimit të mbeturinave shoqëruar kjo për herë të parë dhe me një fushatë sensibilizuese per mbrojtjen e ambjentit
* Sistemimi i kanalizmeve të ujrave të bardha në fshatin Gomsiqe
* Rrethim dhe sistemim i varrezave në fshatin Pulaj
* Sistemimi dhe kanalizimi i ujrave te zeza në fshatin Baks i Ri
* Pastrim i kanaleve te dyta e treta ne fshatrat Ças dhe Reç
* Mirembajtje e siperfaqeve te gjelberta
* Shtimi i sipërfaqeve të gjelbërta, Blerje pemë dhe lule dekorative per gjelbrim

## Financimi i pogramit

|  |  |  |  |  |  |  |
| --- | --- | --- | --- | --- | --- | --- |
|  | **Të dhënat** | **2011** | **2012** | **2013** | **2014** | **2015** |
| Shpenzimet | Shpenzie korrente | 30,890 | 42,336 | 37,740 | 38,600 | 39,680 |
|  | Shpenzime Kapitale | 2,325 | 3,035 | 2,680 | 8,000 | 6,000 |
|  | **Totali** | **33,215** | **45,371** | **40,420** | **46,600** | **45,680** |
| Të ardhurat | Tarifat | 7,996 | 4,873 | 6,797 | 7,273 | 8,000 |
|  | Transferta dhe dhurime |  |  |  |  |  |
|  | Shpenzimi neto | 25,219 | 40,498 | 33,623 | 39,327 | 37,680 |

# 3.2 Programi i administratës vendore (planifikim, menaxhim, administrim)

Ky program percakton menaxhimin dhe mbeshtetjen administrative per programet e tjera, vecanerisht ne vazhdimesine e zhvillimit te kapaciteteve menaxhuese ne te gjitha nivelet e institucionit per te mundur pergatitjen, zhvillimin dhe implementimin e politikave dhe kuadrit ligjor. Politika e këtij programi konsiston në përmirësimin e funksionimit dhe menaxhimit të komunës, zhvillimit të kapaciteteve menaxhuese dhe në garantimin e përmirësimit të vazhdueshëm të burimeve njerëzore dhe përdorimit me efektivitet të burimeve financiare të saj.

**Qëllimi i Politikës së Programit**

Ky program parashikon menaxhimin financiar të Bashkisë së Tiranës dhe përfshin shpenzimet e nevojshme administrative për funksionimin normal të administratës vendore dhe përmbushjen e misionit të bashkisë së Tiranës për mobilizimin dhe përdorimin me efiçencë dhe efektivitet të burimeve financiare publike, për realizimin e qëllimeve dhe objektivave, të politikave të mandatuara.

**Objektivat e Politikës së Programit 2013-2015**

* Përmirësimi në vazhdimësi i aftësive drejtuese të stafit të komunës dhe niveleve të tjera të vendimmarrjes në varësi të saj nëpërmjet trajnimeve Hartimi dhe propozimi i ndryshimeve në politikën fiskale, me qëllim mbështetjen e vazhdueshme të rritjes ekonomike të qytetit,
* Përmirësimi i menaxhimit dhe përdorimit të fondeve publike me trasparencë, efiçencë, ekonomike dhe implementimin e zhvillimin e një sistemi bashkëkohor e të qëndrueshëm për kontrollin e brendshëm financiar, me një shërbim të pavarur e funksional të auditimit të brendshëm,
* Krijimi i një institucioni efiçient, ku të përmirësohen në vazhdimësi aftësitë e stafit drejtues, kapacitetet institucionale dhe teknike, me qëllim administrimin korrekt të fondeve,
* Të asistohen dhe nxiten tatimpaguesit në mënyrë që të likuidojnë detyrimet në përputhje me kërkesat e legjislacionit tatimor;
* Të sigurohet zgjerimi i bazës së taksueshme, rritja e numrit të taksapaguesve, dhe reduktimi i elementëve të evazionit,
* Krijimi i sistemit të informacioni, nëpërmjet informatizimit dhe lidhjes online për një shërbim të ndershëm, të plotë dhe cilësor për biznesin dhe qytetarët,
* Mirëfunksionimi i zyrës me një ndalesë;

**Standardet e Politikës së Programit**

* Ligji për statusin e nëpunësit civil
* VKK për Miratimin e strukturës organizative të Komunës Velipojë
* Rregullorja e funksionimit të administratës së komunës.

**Produktet që synohet të ofrohen për periudhën 2013-2015**

* Rikonstruksioni i Zyrave të Komunës Velipoje dhe zyrave pranë zonës së Plazhit të cilat shërbejnë gjatë periudhës së verës;
* Mobilimi dhe Blerje të vogla (kancelari, letër, bojë printeri , shërbime speciale, pagesa interneti publikime ,spote Shpenzime per pritje e percjellje, energji, rregjistrim pronash etj si këto).
* Shpenzime për të garantuar mirëfunksionimi e shërbimit të Rendit dhe Mbrojtjes Civile.
* Rritja e efiçencës së administratës së Komunës nëpërmjet trajnimit të stafit të Komunës.
* Zhvillimi i një strategjie që nxit bashkëpunimin dhe ndërveprimin midis Komunës, Këshillit Vendor dhe Komunitetit deri në vitin 2014 me qëllim tërheqjen e komunitetit në bashkëqeverisje

## Financimi i Programit

|  |  |  |  |  |  |  |
| --- | --- | --- | --- | --- | --- | --- |
|  | **Të dhënat** | **2011** | **2012** | **2013** | **2014** | **2015** |
| Shpenzimet | Shpenzie korrente | 24,452 | 36,711 | 43,930 | 46,080 | 48,580 |
|  | Shpenzime Kapitale | 1,840 | 2,763 | 21,000 | 3,000 | 3,000 |
|  | **Totali** | **26,292** | **39,474** | **64,930** | **49,080** | **51,580** |
| Të ardhurat | Tarifat | 582 | 114 | 2,893 | 3,096 | 3,402 |
|  | Transferta dhe dhurime |  |  |  |  |  |
|  | Shpenzimi neto | 25,710 | 39,360 | 62,037 | 45,984 | 48,178 |

# 3.3 Programi i menaxhimit rrugor

Programi i menaxhimit rrugor parashikon ndërtimin, rikonstruksionin dhe mirëmbajtjen e vazhdueshme të rrugëve kryesore, segmenteve rrugore me qëllim përmirësimin e vazhdueshëm të kushteve për komunitetin. Politika e menaxhimit të rrugëve synon synon një përqasje të integruar të zhvillimit ekonomik të Komunes, përmirësimit të jetës së banorëve dhe mbrojtjes së ambjentit kundrejt zhvillimit të rrjetit rrugor dhe një transporti publik të shpeshtë, të shpejtë, të besueshëm dhe konfort.

**Qëllimi i Politikës së Programit**

Zhvillimi i rrjetit te përmirësuar të infrastruktures territoriale nëpërmjet sigurimit të infrastrukturave eficiente qe rrisin cilesine dhe ofrimin e sherbimeve ndaj qytetareve duke permiresuar cilesine e jeteses se tyre dhe siguruar rritjen e aksesit të tregjeve rajonale nga fermerët e zonës.

**Objektivat e Politikës së Programit 2013-2015**

* Konsolidimi i rrjetit rrugor në komunë duke përfshirë infrastrukturën mbi dhe nëntokësore nëpërmjet rrjetit infrastrukturor efiçient i cili rrit potencialin ekonomik dhe ofrimin e shërbimeve ndaj qytetarëve duke përmirësuar cilësinë e jetesës së tyre dhe rritjen e sigurisë brenda vitit 2015.
* Rritja dhe lehtësimi i aksesit të lëvizjes së banorëve duke garantuar komunikimin ndërlidhës mes qëndrave të fshatrave si dhe këtyre të fundit me qëndrën urbane për zhvillimin ekonomik, përmirësimin e kushteve të transportit dhe aksesit në shërbime për banorët vendas brenda 2015
* Zhvillim i planifikuar dhe i orientuar drejt përmes konsolidimit të rrjetit rrugor në Komunë duke përfshirë infrastrukturën mbi dhe nëntokësore dhe hartimin e Planit të Përgjithshëm Vendor brenda vitit 2013.
* Krijimin e një infrastrukture rrugore mbi dhe nëntokësore bashkëkohore, që do të thotë:
  + Rikonstruksioni i plotë i rrjetit rrugor ekzistues nëpërmjet zgjerimit, asfaltimit, rikonstruksionit të trotuareve, infrastrukturës nën e mbitokësore, të gjitha rrugëve ekzistuese kryesore dhe sekondare,
  + Zgjerimi i rrjetit rrugor kryesor me rrugë, sheshe dhe nyje të reja;

**Standardet e Politikës së Programit**

Standardet e sigurisë rrugore janë në përputhje me Kodin Rrugor dhe Rregullorja për Zbatimin e Kodit Rrugor.

***Për periudhën 3 vjecare parashikohet ndërhyrja në:***

* Ndertim i troturëve në Rrugën Sektor Velipoje
* Sistemimi i rrugëve të brenshme në Velipoje
* Sistemimi dhe rikualifikimi urban dhe shtesë projekti për objektin sheshi në fshati Ças
* Sistemimi i Rrugëve të brendëshme në fshatin Luarz, Baks i Ri, Reç i vjeter
* Sistemimi i rrugës së varrezave ne fshatin Gomsiqe;
* Mirëmbajta dhe ndërhyrje në rrjetin e ndriçimit publik
* Riparim e mirembajtje rruge “Ura e gjon Lulit –Argjinatur”, rruga Velipojë
* Hartimi I planit urbanistik të Komunës.

## Financimi i programit

|  |  |  |  |  |  |  |
| --- | --- | --- | --- | --- | --- | --- |
|  | **Të dhënat** | **2011** | **2012** | **2013** | **2014** | **2015** |
| Shpenzimet | Shpenzie korrente | 50,330 | 1,333 | 1,780 | 3,000 | 3,210 |
|  | Shpenzime Kapitale | 669 | 17,719 | 21,400 | 30,000 | 30,000 |
|  | **Totali** | **719** | **19,052** | **23,180** | **33,000** | **33,210** |
| Të ardhurat | Tarifat | **-** | **-** | **-** | **-** | **-** |
|  | Transferta dhe dhurime |  |  |  |  |  |
|  | Shpenzimi neto | 719 | 19,052 | 23,180 | 33,000 | 33,210 |

# Pasqyra e projekteve kapitale për periudhën 3 vjecare

|  |  |  |  |  |  |
| --- | --- | --- | --- | --- | --- |
| **Fushat Prioritare/Programi** | **Projekte sipas qëllimeve dhe oibjektivave strategjikë** | **Vlera në 000/lekë** | **2013** | **2014** | **2015** |
| **Infrastruktura dhe Shërbimet Publike.**  **Programi**  **Shërbimet Publika** | Shërbimi i Pastrimit | 19,000 |  |  |  |
| Sistemimi i kanalizmeve të ujrave të bardha në fshatin Gomsiqe | 1,500 |  |  |  |
| Rrethim dhe sistemim i varrezave në fshatin Pulaj | 480 |  |  |  |
| Sistemimi dhe kanalizimi i ujrave te zeza në fshatin Baks i Ri | 700 |  |  |  |
| Pastrim i kanaleve te dyta e treta ne fshatrat Ças dhe Reç | 480 |  |  |  |
| Blerje nafte per pastrim kanalesh | 3,700 |  |  |  |
| Blerje Tombino | 480 |  |  |  |
| Dezinfektim dhe dezinsektizim | 1,200 |  |  |  |
| Plugim i zones ranore | 480 |  |  |  |
| Mirembajtje e siperfaqeve te gjelberta | 480 |  |  |  |
| Blerje pemë dhe lule dekorative per gjelbrim | 480 |  |  |  |
| Blerje materiale për mirëmbajtje dhe uniforma | 300 |  |  |  |
| Fushatë sensibilizuese per mbrojtjen e ambjentit | 140 |  |  |  |
| **Infrastruktura dhe Shërbimet Publike.**  Programi  Menaxhimi Rrugor  Programi  Urbanistika Vendore | Ndertim i troturëve në Rrugën Sektor Velipoje | 4,000 |  |  |  |
| Sistemimi i rrugëve të brenshme në Velipoje | 1,500 |  |  |  |
| Sistemimi dhe rikualifikimi urban dhe shtesë projekti për objektin sheshi në fshati Ças | 3,500 |  |  |  |
| Sistemimi i Rrugëve të brendëshme në fshatin Luarz | 1,500 |  |  |  |
| Sistemimi i Rrugëve të brendëshme në fshatin Baks i Ri | 1,300 |  |  |  |
| Sistemimi i Rrugëve të brendëshme në fshatin Reç i vjeter | 800 |  |  |  |
| Sistemimi i rrugës së varrezave ne fshatin Gomsiqe | 1,500 |  |  |  |
| Mirëmbajta dhe ndërhyrje në rrjetin e ndriçimit publik | 1,000 |  |  |  |
| Riparim e mirembajtje rruge “Ura e gjon Lulit –Argjinatur” | 480 |  |  |  |
| Riparim e mirembajtje rruga Velipoje | 300 |  |  |  |
| Hartimi I planit urbanistik të Komunës. | 7,000 |  |  |  |
| **Zhvillimi Social**  **Programi**  Arsimi Parauniversitar dhe Edukimi | Rikonstruksion i Shkollës Rrijoll | 1,000 |  |  |  |
| **Zhvillimi ekonomik**  **Programi**  Kultura dhe Turizmi | Bashkefiancim me dontore ne fushen e turizmit | 2,000 |  |  |  |
| Materiale promovuese per panaire , flete palosje broshura | 400 |  |  |  |
| Hapsire publicitare ne tv kombetare per resurset turistike | 400 |  |  |  |
| Organizim i panaireve per prodhimet bujqesore e blegtorale | 400 |  |  |  |
| **Zhvillimi Social**  **Zhvillimi ekonomik**.  **Programi**  Kultura dhe Turizmi | Organizim i aktiviteteve kulturor e sportive celja e sezonit turistik, festa fetare etj. | 1,400 |  |  |  |
| **Qeverisja e mire**  **Programi**  Planifikim Manaxhim Administrim | Rikonstruksioni i Zyrave të Komunës Velipoje | 15,000 |  |  |  |
| Rikonstruksioni i Zyrave të Komunes Plazh | 3,000 |  |  |  |
| Blerje pajisje per zyra | 3,000 |  |  |  |

# 5 Informacione të tjera

Programi Buxhetor Afatmesëm shpreh në mënyrë të qartë lidhjen midis planit strategjik të zhvillimit të komunës Velipojë 2006-2015. Ky program është hartuar duke u mbështetur tërësisht në ligjin nr. 9936, datë 26.06.2008 “Për manaxhimin e sistemit buxhetor në Republikën e Shqipërisë” në udhëzimet përkatëse të Ministrisë së Financave e më konkretisht Udhëzimi nr.8, dt 29.03.2012 “Mbi procedurat standarte për hartimin e PBA-së“ si dhe udhëzimit nr.7/1/3 dt 29.2.2012 “Mbi përgatitjen e buxhetit vendor”, më konkretisht:

* Ligji nr. 8652, dt 31.07.2000, “Për organizimin dhe funksionimine qeverisjes vendore" (me ndryshimet përkatëse);
* Ligjin nr. 9936, datë 26.06.2008 “Për manaxhimin e sistemit buxhetor në Republikën e Shqipërisë”;
* Udhëzimi nr.8, dt 29.03.2012 “Mbi procedurat standarte për hartimin e PBA-së“
* Udhëzimi nr.7/1/3 dt 29.2.2012 “Mbi përgatitjen e buxhetit vendor”;
* Ligji nr. 9632, dt 30.10.2006 “Për sistemin e taksave vendore” (me ndryshimet përkatëse);
* Vendimet e Keshillit të Komunës mbi taksat vendore, buxheti, dokumentat e tavaneve përgatitore etj.

Baza për përcaktimin e sektorëve prioritare të zhvillimit dhe identifikimin e prioriteteve për shpërndarjen e burimeve financiare për periudhën kohore 2013-2015 do të jetë pikërisht Plani Strategjik i Zhvillimit Lokal 2006-2015 i Komunës Velipojë, rishikuar gjatë viteve 2009-2010 dhe pasuruar me kërkesat aktuale të komunitet

***Indikatorët në mënyrë të përmbledhur***

|  |  |  |  |  |
| --- | --- | --- | --- | --- |
|  | **Indikatorët** | **2013** | **2014** | **2015** |
| 1 | Norma e inflacionit | 2-3% | 2-3% | 2-3% |
| 3 | Kufizimet ligjore të ligjit nr.9632, dt 30.10.2006 “Për sistemin e taksave vendore” (me ndryshimet përkatëse); | +10/-30% | +10/-30% | +10/-30% |
|  | Kufizimet në përdorimin e transfertës së pakushtëzuar. Ligji i buxhetit për vitin 2013 | 30% | 30% | 30% |
| 4 | Transferta e pakushtëzuar/trendi | 3% | 4% | 4% |
| 5 | Ndryshimet në nivlin e pagave/ VKM | 5% | 5% | 5% |
| 7 | Fondi Rezerve dhe Kontigjenca | Up to  3% | Up to  3% | Up to  3% |

## Kontakte

|  |  |
| --- | --- |
| Komuna Velipojë | **Pashko Ujka, Kryetar** |
| Zybe Dhima, Përgjegjëse e Financës  zybedhima@hotmail.com |
| Agim Hoxhaj, Përgjegjës i zyrës së taksave  agim-hoxhaj@hotmail.com |